open-index/open-wikipedia-markdown huggingface dataset:
Ugandos vėliava

**[[Uganda|Ugandos]] vėliava** įteisinta 1962 m. spalio 9 d. – tą dieną, kai Ugandai buvo suteikta nepriklausomybė nuo Jungtinės Karalystės. Ugandos vėliava susideda iš šesių vienodo pločio horizontalių juostų iš viršaus į apačią išsidėsčiusių tokia tvarka: juoda, geltona, raudona, juoda, geltona, raudona. Vėliavos viduryje yra baltas skritulys, kuriame pavaizduotas nacionalinis Ugandos simbolis – pilkakuodė gervė. Trys vėliavos spalvos simbolizuoja Afrikos žmonės (juoda), Afrikos saulę (geltona) ir Afrikos vienybę (raudona yra kraujo, jungiančio visus afrikiečius, spalva). Gervė garsi savo kilminga prigimtimi. Be to ji buvo Ugandos kareivių karinis simbolis valdant britams. Ugandos vėliavą sukūrė tuometinis Ugandos teisingumo ministras Grace Ibingira. Ugandos vėliavos spalvos paveldėtos iš Ugandos Liaudies Kongreso partijos spalvų.

## Kitos vėliavos

File:Flag of the Uganda Protectorate.svg|Ugandos protektorato vėliava (1914–1962 m. kovo mėn.)
File:Standard of the Governor of the Uganda Protectorate.svg|Ugandos gubernatoriaus vėliava (1914–1962 m. kovo mėn.)
File:Flag of Uganda 1962.svg|Valstybinė vėliava (1962 m. kovo mėn. – spalio 9 d.) 
File:Flag of the President of Uganda.svg|Ugandos prezidento vėliava


## Nuorodos

* Ugandos vėliava  
* Ugandos vėliava 
* Vexilla-Mundi
Saliamono salų doleris

**Saliamono salų doleris** – Saliamono salų valiuta, ten naudojama nuo 1977 m. Vienas doleris (SBD) lygus 100 centų.
Detroitas (upė)

**Detroitas** (, ) – upė Kanadoje (Ontarijuje) ir JAV (Mičigane), Didžiųjų ežerų sistemoje. Išteka iš Sent Klero ežero. Pradžioje teka į vakarus, toliau į pietus. Įteka į Erio ežerą. Sudaro JAV-Kanados sieną. Plotis 1–4&nbsp;km. Svarbiausi intakai: Ružas, Ekorsas. Detroito upėje yra daug salų (*Peche, Belle, Zug, Fighting, Grosse Ile, Bois Blanc*). Intensyvi laivyba. Prie Detroito upės įsikūrę šie miestai: Detroitas, River Ružas, Ekorsas, Vajandotas, Gros Ilis, Rivervju,  Trentonas, Gibraltaras (JAV), Vindzoras, La Sali, Amertsburgas (Kanada).

## Nuorodos
* Straipsnis Kanados enciklopedijoje
Sent Kleras (upė)

**Sent Kleras** (, ) – upė JAV (Mičigane) ir Kanadoje (Ontarijuje), Didžiųjų ežerų sistemoje. Išteka iš Hurono ežero, teka į pietus, sudaro Kanados-JAV valstybinę sieną. Įteka į Sent Klero ežerą, sudaro deltą. Svarbi laivybos arterija. Sent Klero upėje yra nemažai salų. Prie upės įsikūrę Port Hurono (JAV) ir Sarnijos (Kanada) miestai.
Niagara (upė)

**Niagara** (, ) – upė JAV (Niujorko vlst.) ir Kanadoje (Ontarijuje), Didžiųjų ežerų sistemoje. Išteka iš Erio ežero, teka į šiaurę per Niagaros kuestą (aukštumą). Sudaro JAV-Kanados valstybinę sieną. Įteka į Ontarijo ežerą. Upės vagoje yra garsusis Niagaros krioklys. Likusi vaga taip pat slenkstėta, joje yra nemažai salų (didžiausia – Didžioji sala su Grand Ailendo miestu). Kadangi didžioji Niagaros dalis laivybai netinkama yra iškastas aplinkinis Velando kanalas.

Didžiausi intakai: Tonavanda ir Velandas.

Įrengta galinga hidroelektrinė. Prie Niagaros įsikūrę šie miestai: Bafalas, Grand Ailendas, Niagara Folsas, Šiaurės Tonavanda, Tonavanda (JAV), Fort Eris, Niagara Folsas, Niagara prie Leiko, Kvinstaunas (Kanada).

## Nuorodos
* Straipsnis Kanados enciklopedijoje
Rick Dickinson

**Rick Dickinson** – britų pramoninis dizaineris.

## Sinclair
Nuo 1979 metų gruodžio mėn. prisijungė prie Sinclair Research kompanijos. Ten sukūrė dizainą ZX80, ZX81, ZX Spectrum ir Sinclair QL asmeninių kompiuterių korpusams ir klaviatūroms. Taip pat sukūrė dizainą TV80 televizoriaus korpusui. *Dickinson* yra pabaigęs Niukaslo politechnikos institutą. Prie Sinclair kompanijos prisijungė dar prieš įgydamas mokslinį laipsnį.

## Po Sinclair
1986 metais jis įkūrė *Dickinson Associates* industrinio dizaino konsultacijos įmonę Kembridže. Tais pačiais metais jis sukūrė dizainą Cambridge Z88 kompiuteriui. 1987 metais jis gavo Amstrad vadovo *Alan Sugar* užsakymą kompanijos pirmojo nešiojamo kompiuterio dizaino koncepcijai.

*Dickinson Associates* taip pat sukūrė *[[Gizmondo]]* delninio įrenginio dizainą.

2018 metų balandžio 24 dieną mirė nuo vėžio.

## Nuorodos
* Apie ''Rick Dickinson'' Planet Sinclair tinklalapyje;
* ZX80 patentas;
* ZX81 patentas;
* ZX Spectrum patentas.

## Šaltiniai
TV80

Sinclair **TV80**, taip pat žinomas **Flat Screen Pocket TV** arba **FTV1** vardais, buvo 1984 metais Sinclair Research kompanijos išleistas televizorius. Kitaip nei ankstesni Klaivo Sinklerio bandymai sukurti nešiojamą televizorių, naudojusių įprastinį gale esantį elektroninį vamzdį, TV80 naudojo plokščią CRT ekraną su šone įtaisyta elektronų patranka. Elektronai buvo nukreipiami į fosforescuojantį ekraną stipriu elektriniu lauku. Šis produktas buvo komerciniu požiūriu nesėkmingas ir nekompensavo jo 4 milijonų svarų sterlingų kūrimo išlaidų. Iš viso buvo parduota tik apie 15 000 vienetų. Technologijos neperspektyvumą dar tada numatė *New Scientist* žurnalas, perspėdamas, kad įrenginys bus trumpalaikis LCD technologijos požiūriu, kurią tuo metu tobulino Casio ir kitos Japonijos bendrovės.

## Šaltiniai

## Nuorodos
* Informacija apie Sinclair TV80 „Planet Sinclair“ tinklalapyje
Antanas Raudonis

**Antanas Raudonis** (1871 m. balandžio 23 d. Pakalniškiuose, Kaltinėnų valsčius – 1939 m. vasario 28 d. Šiauliuose, palaidotas senosiose Šiaulių kapinėse) – liaudies skulptorius, knygnešys.

## Biografija

Jaunystėje mokėsi kalvystės. Buvo savamokslis, tačiau raštingas ir apsiskaitęs. Neretai iš Prūsijos parnešdavo draudžiamų lietuviškų knygų bei laikraščių, kuriuos pats skaitydavo ir duodavo kitiems. Ypač noriai skaitė Simono Daukanto raštus. 1904 m. mobilizuotas į carinę armiją, dalyvavo kare su Japonija.

Apie 1912 m. su šeima apsigyveno Šiauliuose, dirbo geležinkelyje, iš pradžių šaltkalviu, vėliau vagonų sutepėju. 1924 m. susidomėjo skulptūra ir dirbtuvėse Žaliūkių gatvėje pradėjo tašyti akmenį. Kurdavo daugiausiai savo malonumui. Padėjo kalti skulptūras „tikriems“ skulptoriams. Jo konsultantais buvo Vincas Grybas, Bronius Pundzius, Juozas Zikaras. Kurį laiką dirbo Šiauliuose statomo paminklo 1863 m. sukilėliams rangovu, tačiau dėl nesutarimų sutartis buvo nutraukta.

Vienas žymiausių A. Raudonio darbų – 1925 m. sukurtas S. Daukanto antkapinis paminklas Papilės piliakalnio kapinėse. 1925 m. pavasarį jis vaikščiojo po Papilės apylinkes ir rado apleistą S. Daukanto kapą. Po trijų mėnesių ant istoriko kapo jis pastatė akmeninį vėtrų aplaužytą ąžuolą. Ant kapo užrašė: *„Iki visuomenė pastatys paminklą atitinkamą nuveiktiems tavimi darbams, tavo atminimui skiriu šį savo rankų d. paminklą.“* To meto šviesuomenė ir profesionalūs skulptoriai sukruto. Šalies mokytojai per metus iš savų lėšų naujam paminklui Papilėje surinko per 23 tūkstančius litų. Paminklą sukūrė skulptorius Vincas Grybas, pas kurį A. Raudonis ne kartą lankėsi. Jo skulptūra „Perkūnas“ puošia Aušros muziejaus Venclauskių namų (Vytauto g. 89) kiemą. A. Raudonis norėjo, kad „Perkūnas“ atsidurtų Kauno Vytauto Didžiojo Karo muziejaus sodelyje, tačiau tuometinis direktorius generolas Vladas Nagevičius „Perkūno“ atsisakė. Meistras „Perkūną“ padovanojo Šiaulių Aušros muziejui, kuris tuomet įsikūrė Aušros alėjos rūmuose. Jam kažkas pasiūlė atspausdinti atvirukų su „Perkūno“ atvaizdu, parduoti ir taip pralobti. Atspausdino ir išnešiojo po visus Šiaulių knygynus, kurie vieną kitą pardavė, o likusius grąžino. Meistras nenusiminė. Manė, kad šiauliečiai nieko nesupranta – kauniečiai nupirks. Deja, ir Kaune niekas nepirko. Teko atvirukais iškalti namų sienas, o spaustuvei mokėti nemažą skolą.

Ne vienose kapinėse išliko nemažai jo sukurtų antkapinių paminklų. Jis vienas žymiausių memorialinių antkapinių paminklų autorių. Net ir nereliginės tematikos kūriniai dažniausiai primena tradicinę medinę liaudies skulptūrą.

Palaidotas rytinėje kapinių dalyje, šeimyniniame kape. Antkapis ir antkapinis paminklas iš granito. Paminklo viršuje – metalinis kryžius–saulutė.

## Literatūra
* Abramavičius K. Akmens skulptūrų autorius // Meno saviveikla. 1964 m., Nr. 5.
* Širmulis Alfredas. Lietuvių liaudies memorialiniai paminklai // Vilniaus dailės akademijos leidykla, 1999 m.

## Šaltiniai
Sent Klero ežeras

**Sent Klero ežeras** (, ) – ežeras JAV (Mičigane) ir Kanadoje (Ontarijuje), įeina į Didžiųjų ežerų sistemą (bet jiems nepriskiriamas). Sent Klero upe jungiasi su šiauriau esančiu Hurono ežeru, Detroito upe – su piečiau esančiu Erio ežeru. Ilgis iš šiaurės į pietus 42 km, plotis ir rytų į vakarus 37 km. Sent Klero ežeras labai seklus. Natūrali giliausia vieta vos 6,4 m, tačiau ežeru driekiasi pagilintas navigacijos kanalas (gylis 8,2 m). Į ežerą taip pat įteka Temzės, Klintono ir Sidenhemo upės. Prie ežero įsikūrę keletas kurortinių Detroito priemiesčių.

## Šaltiniai
SK Austria Kärnten

**Klagenfurto „Austria Kärnten“** – Austrijos futbolo klubas iš Klagenfurto. Klubas perėmė Superfund Pasching klubo licenciją žaisti Bundeslygoje.

## Istorija
Klubo ištakos siekia 2007 m. Tris sezonus žaidė Bundeslygoje.

2009/10 m. sezone Bundeslygoje liko paskutinėje vietoje ir turėjo būti pašalinti į žemesnį divizioną.

Netrukus buvo pranešta, kad komanda išformuojama, o klubas likviduojamas.

## Pasiekimai

## Sezonai

|}

## Išnašos

## Nuorodos
*
FC Wacker Innsbruck

**Insbruko „Wacker“** – buvęs Austrijos futbolo klubas iš Insbruko.

## Istorija
Klubo ištakos siekia 1913 m. kitados rungtyniavo aukščiausiame divizione.

Nors formaliai *Tirol Innsbruck* klubas apie 2000 m. bankrutavo, tačiau dabartinis klubas save laiko *Tirol* ir *Wacker* tradicijų perėmėju.

## Vyr. treneriai
*  Otto Barić (1971)
*  Branko Elsner (1974&nbsp;–1976)
*  Fritz Pfister (1976&nbsp;–1977)
*  Georg Keßler (1977–1978)
*  Johann Eigenstiller (1979)
*  Lajos Baróti (1979&nbsp;–1979)
*  Peter Velhorn (1979&nbsp;–1980)
*  Franz Wolny (1980&nbsp;–1983)
*  Heinz Binder (1983–1984)
*  Cor Brom (1984&nbsp;–1985)
*  Werner Schwarz (1985&nbsp;–1985)
*  Felix Latzke (1985&nbsp;–1987)
*  Branko Elsner (1992)
*  Walter Skocik (1993)

## Išnašos

## Nuorodos

* Globalsportsarchive
FC Sète 34

**Seto FC** – Prancūzijos futbolo klubas iš Seto.

## Istorija
Klubo ištakos siekia 1900 m., kai buvo įkurtas d'Olympique Cettois. 

Vėlesniais metais kito klubo pavadinimas Football de Cette (1914), bei Football Club de Sète (1927).

Rungtyniavo ketvirtoje pakopoje, o 2023 m. klubas tapo nemokus ir bankrutavo. 

## Pasiekimai

## Spalvinė gama

## Garsesni žaidėjai
*  Nicolas Taravel, gynėjas, nuo 2023 m. sausio.
*  Domènec Balmanya
*  Josep Escolà
*   René Llense

## Išnašos

## Nuorodos
* OFiciali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Vatu

**Vatu** – Vanuatu piniginis vienetas. Vienas Vatu (VUV) – 100 santimų. Vatu Vanuatu valiuta tapo 1983 metais ir pakeitė prieš tai cirkuliavusius Australijos dolerius.

## Šaltiniai
Grazer AK

**Graco AK** – Austrijos futbolo klubas iš Graco.

## Istorija
Klubo ištakos siekia 1902 m.

2007 m. dėl klubo finansinių problemų komanda iš aukščiausiosios lygos perkelta į Regionų lygą (trečią futbolo sistemos lygmenį).

## Pasiekimai

## Sezonai
; Pastarųjų metų sezonai

;nuo 2019/20 m. sezono

|}

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
SCR Altach

**SC Rheindorf Altach** – Austrijos futbolo klubas iš Altacho.

## Istorija
Klubas įkurtas 1929 m. žaisdavo žemesniuose divizionuose. 

Nuo 2014–2015 m. sezono rungtyniavo Austrijos Bundeslygoje. 

## Pasiekimai

## Sezonai
; Pastarųjų metų sezonai

|}

## Apranga
;Sportinės aprangos pokyčiai:
* Namuose žaidžia juodomis/geltonomis aprangomis. Arba juodai/baltomis.

## Spalvinė gama

## Lietuviai
*  Vaidotas Šlekys, puolėjas 2004 m.

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Red Bull Salzburg

**Zalcburgo „Red Bull“** – Austrijos futbolo klubas iš Zalcburgo.

## Istorija
Klubo ištakos siekia 1933 m., kai susikungus susijungus Hertha Salzburg ir Rapid Salzburg komandom buvo įkurtas naujas klubas, kuris vadinosi **SV Austria Salzburg**.

Nuo 2005 m. dėl rėmimo sutarčių žinomas **Red Bull** pavadinimu. Kartais padavinimas rašomas **RB Salzburg**.

## Pasiekimai

## Sezonai
; Pastarųjų metų sezonai

|}

## Apranga
;Sportinės aprangos pokyčiai:
* Namuose žaidžia raudona balta apranga.

## Lietuviai
* Valdas Ivanauskas, puolėjas 1997–1999 m.

## Išnašos

## Nuorodos

* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
SK Sturm Graz

**Graco „Sturm“** – Austrijos futbolo klubas iš Graco.

## Istorija
Klubas įkurtas 1909 m. Rungtyniavo aukščiausiame šalies divizione. 

1998, 1999, 2011 m. tapo Austrijos čempionais.

## Pasiekimai

* Austrijos mėgėjų čempionas (1934 m.)

## Sezonai
; Pastarųjų metų sezonai

|}

## Apranga
; Sportinės aprangos pokyčiai.
* Namuose žaidžia tradicine apranga. 

## Spalvinė gama

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Austria Salzburg

**Austria Salzburg** vadinosi futbolo klubai:

* FC Red Bull Salzburg 1933–1978 m.;
* SV Austria Salzburg nuo 2005 m.
SV Mattersburg

**Matersburgo SV** – Austrijos futbolo klubas iš Matersburgo. Dėl rėmimo dar žinomas kaip **SV Bauwelt Koch Mattersburg**.

## Istorija
Ištakos siekia 1922 m., kai buvo įkurtas SV Mattersburg klubas. Nuo 2003/04 m. sezono žaidė Bundeslygoje. Trumpam buvo iškritęs į Erste lygą.

### 2020 m.
2020 m. buvo pranešta, kad „SV Mattersburg“ atsisako Bundeslygos licencijos. Po skandalo susijusio su pagrindiniu klubo rėmėju „Commerzialbank“, futbolo klubas paskelbė bankrotą. 

Futbolo klubo prezidentas ir banko vadovas Martinas Pucheris atsistatydino po to, kai 2020 m. liepos 15 d. buvo atskleistas finansinis skandalas susijęs su „Commerzialbank“. Kurį laiką buvo neaišku, ar SV Mattersburg galėtų išsigelbėti, tačiau buvo pasirinktas klubo likvidavimo kelias. 

WSG Tirol ekipa, kuri Bundeslygoje buvo paskutinė iš dvylikos dalyvių, 2020/21 m. sezoną galėjo žaisti Bundeslygoje vietoje iškritusio SV Mattersburg.

## Apranga
;Sportinės aprangos pokyčiai:

## Pasiekimai

## Sezonai

|}

## Išnašos

## Nuorodos
* Globalsportsarchive
SV Ried

**Rydo SV** – Austrijos futbolo klubas iš Rydo.

## Istorija
Klubo ištakos siekia 1912 m. 1919 m. trumpam komanda vadinosi *SV Germania Ried*.

Ilgą laiką žaidė žemesniojo rango pirmenybėse. 1995 m. pateko į Bundeslygą. 

1998 m. iškovojo pirmą trofėjų – tapo Austrijos futbolo taurės turnyro nugalėtojais.

2002–2003 m. Bundeslygoje liko dešimti ir buvo pažeminti į Pirmą lygą (antra pakopa).

2004–2005 m. tapo Pirmos lygos nugalėtojais ir iškopė į Bundeslygą.

Nuo 2005–2006 m. sezono žaidė Bundeslygoje. 2006/07 m. užėmė antrą vietą.

2011 m. tapo Austrijos futbolo taurės turnyro nugalėtojais. 

2012 m. vėl pateko į finalą, bet šį kartą jame pralaimėjo.

2016–2017 m. Bundeslygoje liko dešimtoje vietoje ir iškrito iš Bundeslygos.

2019–2020 m. Austrijos 2. Liga klostėsi ypač sėkmingai: tapo šios lygos nugalėtojais ir pateko ė Bundeslygą.

Nuo 2020–2021 m. sezono vėl žaidė Bundeslygoje.

## Emblema

SV Reid.png|
SV Reid logotipas.png|


## Apranga
;Sportinės aprangos pokyčiai:
* Namuose žaidžia juoda žalia apranga. 

;Sportinės aprangos pokyčiai:
* Išvykose žaidžia raudona balta apranga. 

## Pasiekimai

## Sezonai

|}

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Gavėnaičiai

**Gavėnaičiai** – kaimas Šiaulių rajono savivaldybės šiaurinėje dalyje, 3,5 km į vakarus nuo Meškuičių, prie Voverkio upelio. Išlikęs nedidelis dvaras.

## Gyventojai

## Šaltiniai
Otava (Kanados upė)

**Otava** (, ) – upė Kanadoje, Ontarijo ir Kvebeko provincijose; Šv. Lauryno upės kairysis intakas. Ilgis 1271 km. Prasideda Laurentijos kalnuose, Kapimičigamos ežere. Teka į vakarus, prateka Timiskamingo ežerą ir dar grupę ežerų. Nuo Ontarijo sienos pasuka į pietryčius. Įteka į Šv. Lauryno upę ir Dviejų Kalnų ežerą ties Kanados sostine Otava. Slenkstėta. Užšalusi nuo gruodžio iki balandžio. Didžiausi intakai: Bonešeras, Kulonžas, Gatino, De Livrė, Madavaska, Matava, Misisipė, Rido. Rido upe ir kanalais jungiasi su Ontarijo ežeru. Laivuojama 400&nbsp;km nuo žiočių. Įrengta hidroelektrinė. Medienos plukdymas. 

## Etimologija

Upės pavadinimas kilęs nuo algonkinų kalbos žodžio *adawe* arba *atawa*, reiškiančio „prekiauti“.

## Šaltiniai
Stounhendžas

**Stounhendžas** () – vienas pačių svarbiausių priešistorinių statinių Europoje, pietinėje Anglijoje, siekiantis neolito ir bronzos amžių (pastatytas apie 3100–2000 m. pr. m. e.). Jį sudaro ratu išdėstyti didžiuliai akmeniniai žiedai. Didžiausios megalitinės sistemos išorinio žiedo skersmuo siekia apie 30 metrų, už jo yra žiedo formos pylimas, dar toliau – apvali duobė. Nėra aišku, kas ir kodėl pastatė Stounhendžą, bet vyrauja nuomonė, kad tai buvusi didžiulė astronominė stebykla.

Baigiantis trečiajam tūkstantmečiui prieš Kristų, Stonhendžą supo tik žemių pylimas ir griovys. Jo skersmo buvo apie 90 m, viduje – apie penkiasdešimt duobių. Spėjama, kad jos išraustos laidojimui t. y., kremavimui.

Trečiojo tūkstantmečio prieš Kristų pabaigoje – antrojo pradžioje iškilo megalitų kompleksas. Jį sudarė du koncentriški menhyrų žiedai. Tai buvo melsva vulkaninės kilmės uoliena, randama už 300 km. Šie menhyrai buvo atgabenti būtent šiam žiedui statyti. Tačiau iki mūsų dienų išliko tik nedidelis apskritimas. Tikėtina, kad visas statinys niekada ir nebuvo baigtas.

Antrojo tūkstantmečio prieš Kristų pradžioje jau buvusių kromlechų viduje iškilo apie trisdešimties menhyrų, sujungtų akmens architravais, žiedas. Žiede pasagos forma buvo išdėstyti penki trilitai – trijų akmenų konstrukcijos – o pasagos viduje padėtas plokščias luitas, vadintas Aukuro akmeniu. Paskutinėms statyboms naudoti vietinio smiltainio gabalai – gali būti, kad jie pagaminti iš ankstesnių kromlechų. Į rato vidų buvo galima patekti keliu, skersai kurio buvo vadinamieji Kulno ir Skerdynių akmenys.

Susidomėjimo Stonhendžui duoda nežinomas statybos būdas – nežinia, kaip čia buvo atgabenti ir į tokį aukštį pakelti daugiau nei 50 tonų sveriantys luitai – ir statinio paskirtis. Jeigu Stounhendžas būtų pastatytas per metus, tai jo statybai reiktų 10 000 žmonių, nors iš tiesų, greičiausiai statyba buvo sezoninė ir truko kelias kartas. Kryptis, kuria išdėstyti akmenys, leidžia spėti, kad kompleksas naudotas astronominiais tikslais (vasaros saulėgrįžą virš Kulno akmens pakyla saulė), o tokie stebėjimai buvo religinių apeigų dalis

Statinys 1986 m. įtrauktas į UNESCO pasaulinio kultūros paveldo sąrašą.

## Susiję pasaulio paveldo objektai
* : Maltos megalito šventyklos (1980)
* : Antekeros dolmenai (2016)
* : Karnako megalitai ir Moribhano pakrantės (2025)

## Šaltiniai

*Stonehenge - Egyptian solar temple. Egyptian hieroglyphs in Stonehenge
## Nuorodos
Otava (reikšmės)

**Otava** reiškia:
* Otava – Kanados sostinė;
* Otava – upė Kanadoje;
* Otava – upė Čekijoje;
* Otavos salos – salų grupė Hadsono įlankoje.
Noreikiai (Meškuičiai)

**Noreikiai** – kaimas Šiaulių rajono savivaldybės šiaurinėje dalyje, 2 km į šiaurės vakarus nuo Meškuičių, šalia kelio .

## Gyventojai

## Šaltiniai
Stripeikiai (Joniškis)

**Stripeikiai** – kaimas Joniškio rajono savivaldybės pietinėje dalyje, 2 km į šiaurę nuo Meškuičių, prie kelio , vakariniame Voverkio krante. Išlikęs dvarelis, kuris priklausė Šafronovams.

## Gyventojai

## Šaltiniai
Barhedas

:: *Apie Kanados miestelį žr. [[Barhedas (Kanada)]]*.

**Barhedas** () – miestas Škotijoje, Rytų Renfrušyre. Apie 17 tūkst. gyventojų.

## Sportas
* Arthurlie FC futbolo klubas.
* „Dunterlie Park“ stadionas, talpa 4 000 žiūrovų.

## Šaltiniai
Vilna

: *Apie Kanados kaimą žr. [[Vilna (Kanada)]]*.
**Vilna** – pluoštas, esantis avių ir kitų panašių gyvūnų kailio plaukai.

Vilna – gera izoliacinė medžiaga. Ji tampri, gerai sugeria įvairių spalvų dažus. Daugiau nei pusė pasaulio vilnos gaunama Pietų pusrutulyje, o 3/4 jos suvartojama Šiauriniame pusrutulyje.

Vilna – pluoštai sudarantys gyvulių plaukų dangą (avių, ožkų, kupranugarių ir t. t.)

## Avių vilna
Žinomiausia yra avių vilna.

Avių vilnoje gali būti keturių rūšių plaukai :
* Pūkai – ploniausi, smulkiai rangyti, beveik apvalaus skerspjūvio plaukai. Paviršių dengia suragėję žvyneliai, o vidų sudaro kamštinis audinys. Nuo kamštinio audinio priklauso audinio tąsumas, stiprumas ir t. t. Bei nuo šiame audinyje esančio pigmento priklauso jo spalva.
* Akuotai – stori, šiurkštūs, tiesūs plaukai. Juose be kamštinio audinio ir suragėjusių žvynelių dar yra ir šerdis.
* Pereinamieji – pusiau šiurkštūs, pusiau švelnūs plaukai, kurių šerdis su nutrūkimais.
* Negyvieji – patys storiausi, padengti storais suragėjusiais žvyneliais plaukai. Jų plonas kamštinis audinys, bet stora šerdis. Šie plaukai standūs ir nestiprūs, sunkiai dažomi.

Taip pat vilna skirstoma pagal storį į:
* Ploną – sudarytą iš smulkiai rangytų plaukų. Ji vertingiausia, aukštos kokybės. Gaminama iš merinosų veislės avių, bei poros mišrių veislių.
* Pusplonę – sudaro plonesni pūkai ir pereinamieji plaukai.
* Pustorę – be pūkų bei pereinamųjų plaukų joje dar yra ir akuotų.
* Storą – sudaro visų rūšių plaukai. Prastos kokybės.
Vilnos kokybę lemia plonumas ir ilgumas.

Vilnos savybės:
* įvairus plonumas ir ilgis;
* veliasi;
: nuo per aukštos temperatūros traukiasi;
: nuo drėgmės vilnos stiprumas sumažėja 5–15 %;
* tampri ir elastinė, todėl glamžosi;
* higroskopiška;
* kaitinant audinys nesikeičia iki 110&nbsp;°C temperatūros.

## Nuorodos
Heinemans rote Spätlese

**Heinemans rote Spätlese** – vėlyva raudonųjų serbentų veislė. Krūmai vidutiniškai arba labai augūs, glausti. Uogos vidutinės (0,8 g), tamsiai raudonos, rūgštokos. Vaisinės kekės ilgos, turi 20-30 uogų, gana tankios. Iš krūmo vidutiniškai priskinama 4-6 kg uogų. Atspari miltligei ir deguliams, šviesmargei – vidutiniškai. Uogos kokybiškos, tinka perdirbti, veislė derlinga, žiemą ištverminga, stambios sėklos.
Sprus Grovas

**Sprus Grovas** (pranc. ir ) – miestas Kanados Albertos provincijos centrinėje dalyje, 11 km nuo Edmontono, netoli geografinio provincijos centro.

## Gyventojai
Remiantis 2021 m. gyventojų surašymo duomenimis Sprus Grovo populiaciją sudaro 37 645 gyventojai ir lyginant su 2016 m. ji padidėjo 10,4 %.

## Šaltiniai

## Nuorodos
* Spruce Grove miestas
Vetaskivinas

**Vetaskivinas** () – miestas Kanados Albertos provincijos centrinėje dalyje, 70 km į pietus nuo Edmontono. 11,2 tūkst. gyventojų (2004 m.).
Airiškas viskis

**Airiškas viskis** ( arba *Uisce beatha*) – tai viskis, gaminamas Airijoje. Pagrindinis airiško ir škotiško viskio skirtumas yra tas, kad džiovinant airiškam viskiui skirtą salyklą nenaudojamos durpės (ši taisyklė turi išimčių).

Dėl daugybę šimtmečių trukusios sunkios ekonominės padėties, Airijoje daugelis viskio daryklų jungėsi tarpusavyje arba bankrutavo. Šiuo metu Airijos teritorijoje veikia 3 viskio daryklos – Midleton, Bushmills ir Cooley (kiekviena jų gamina daug skirtingų viskio rūšių).

Viskio gamybos pradžia Airijoje datuojama XII a. viduriu. „Old Bushmills“ darykla skelbiasi esanti seniausia licencijuota darykla pasaulyje, nes 1608 m. iš karaliaus Jokūbo VI gavo licenciją viskio gamybai.

## Rūšys
* **Single Malt** – salyklinis vienoje įmonėje puodo formos aparatu distiliuotas viskis
* **Single Grain** (vienas grūdas) – grūdų viskis, distiliuotas vienoje įmonėje kolonos formos aparatu
* **Blended Whiskey** – maišytas viskis
* **Pure pot still whiskey** – tik Airijoje gaminama rūšis iš salyklinių ir paprastų miežių (pastarųjų gali būti net 60 %) puodo formos distiliavimo aparatu
Kold Leikas

**Kold Leikas** () – miestas Kanados Albertos provincijos vidurio rytinėje dalyje, 280 km į šiaurės rytus nuo Edmontono, Saskačevano pasienyje. 11,6 tūkst. gyventojų (2005 m.).
Kamrosas

**Kamrosas** () – miestas Kanados Albertos provincijos centrinėje dalyje, 90 km nuo Edmontono, prerijų lygumose. 15,9 tūkst. gyventojų (2005 m.).
Geografinis enciklopedinis žodynas

**Geografinis enciklopedinis žodynas** () – 1983 m. Maskvoje „Sovetskaja Enciklopedija“ leidyklos išleista enciklopedija-žodynas. Vyriausiasis redaktorius – Aleksejus Fiodorovičius Triošnikovas. Taip pat prie knygos kūrimo prisidėjo gausi redaktorių kolegija, konsultavo žymūs to meto sovietiniai geografai (E. Valevas, V. Žekulinas, S. Kovaliovas, A. Spiridonovas, Aleksandras Gorkinas ir kiti).

## Aprašymas

Enciklopedijoje aprašomi fizinės geografijos objektai (kalnai, upės, jūros, vandenynai, žemynai, salos, ledynai ir t. t.), politiniai vienetai (valstybės, kai kurių valstybių administracinės teritorijos), miestai, žymūs nacionaliniai parkai, kai kurie gamtos, istoriniai ar kultūriniai paminklai. Straipsniai dažniausiai trumpi, tačiau juose pateikta svarbiausia faktinė informacija. Nemažai straipsnių paremta Didžiąja Tarybine enciklopedija. Knygoje didžiausias dėmesys skiriamas tuometinės SSRS objektams (aprašyti visi to meto SSRS miestai, ilgesnės upės, svarbesni kalnų masyvai, visi aukštesnio lygmens administraciniai vienetai), tačiau daug straipsnių ir apie užsienio kraštus. Valstybių ir SSRS administracinių vienetų straipsniai įliustruoti žemėlapiais. Taip pat yra įklijos, kuriose yra: fizinis ir politinis pasaulio ir SSRS žemėlapiai, laiko juostų žemėlapis, SSRS žemės ūkio žemėlapis, pasaulio klimatinis, žemynų fiziniai žemėlapiai, SSRS gyventojų tankumo ir pramonės žemėlapiai; SSRS ir pasaulio gamtovaizdžių ir miestų nespalvotos nuotraukos. Iš viso žodyną sudaro 528 puslapiai (be įklijų, bet su turiniu, literatūros sąrašu ir papildymu). Pirmasis straipsnis apie Šveicarijos upę Arę (*Ааре*), paskutinis – apie Rusijos upę Jają (*Яя*).


Vaizdas:GEZ001.JPG|Enciklopedijos iliustracija
Vaizdas:GEZ003.JPG|Dniepropetrovsko srities žemėlapis


## Šaltiniai

* Географический энциклопедический словарь.  Lib.ru
Daimond Sitis

**Daimond Sitis** ) – kaimelis Kanados Albertos provincijos pietinėje dalyje. Miestelis yra maždaug už 13 km į šiaurę nuo Letbridžo miesto.
Karnavė

**Karnavė** – kaimas Kauno rajono savivaldybės vakarinėje dalyje, 2 km į vakarus nuo Kulautuvos, dešiniajame Nemuno krante priešais Kačerginę. Iš vakarų kaimą supa Kulautuvos miškas, teka Karnavės upelis.

## Etimologija

Kaimo vardas kilęs nuo Karnavės upelio (dešinysis Nemuno intakas). Kita vertus, dar XIX a. upelis vadinosi Alupiu (1869 m. žemėtvarkos dokumente), todėl yra tikėtina ir kitokia etimologija.

## Istorija

Kaimo pavadinimas įrašytas 1869 m. kovo 26 d. grafo Benedikto Tiškevičiaus žemėtvarkininkų *Gesse* ir *Evgenij Bužinskij* sudaryto ir pasirašyto specialiojo geometrinio plano dokumente, kuriame minimas žemių Karnavės kaime (*Karnovo* viensėdis) išpirkimas (dovanojimas) laisviesiems valstiečiams Francui Michalovskiui (galbūt turima minty – Pranui Mikalauskui) ir Ivanui Michlevičiui (Jonui Michlevičiui ar Miklevičiui).

Su Karnavės viensėdžio, vėliau kaimo istorija, susijusi ir čia gyvenusio žydo Jankelio šeima, vėliau pasivadinusi Karnovskiais bei džiazo legendos Luiso Armstrongo istorija.

## Gyventojai

## Šaltiniai
Requiem (grupė)

**Requiem** yra iš Ukmergės kilusi Lietuvos roko grupė, susikūrusi 1994 m. Grupės branduolį sudaro Tomas Krivickas – Psichas, Marius Šniras ir Vaidas Kaselis (Kuosa). Pirmasis jų albumas buvo išleistas 1998 m., pavadinimu „Niekam nežinomi žmonės“, o didesnio pripažinimo sulaukė tik pagarsėjus hitui „Aš nupirksiu tau namą“ (2000 m.). 2022 m. grupė išleido albumą pavadinimu „Karas ir taika“.

## Grupės nariai
* Tomas Krivickas
* Vaidas Kaselis (2022-07-13 buvo pranešta, kad 47-erių V. Kaselis mirė nuo diabeto.)
* Marius Šniras
* Kasparas Ramonas
* Haroldas Liumparas
* Laura Rakauskaitė
* Mindaugas Praninskas
* Tomas Bakšys
: Neetatiniai:
* Skirmantas Gibavičius
* Jonas Krivickas
* Arnoldas Lukošius
* Marius Savickas

## Diskografija

### Albumai

### Singlai
* *Aš nupirksiu tau viską*, 1999 m.

## Nuorodos

* Apie Requiem Music.lt
* 2001 m. Ore.lt interviu su T. Krivicku
La Grandė

**La Grandė** (, , indėnų kri k. *Chisasibi*; „didžioji upė“) – upė Kanadoje, Kvebeke. Prasideda Labradoro pusiasalio centrinėje dalyje. Teka į rytus, įteka į Hadsono įlankos Džeimso įlanką ties Fort Džordžu. Kolonizacijos laikais upė buvo vadinama **Fort Džordžo upe** (*Fort George River*). Didžiausi intakai: Ystmanas, Kaniapiskau, Rupertas (visi jie seniau įtekėjo į Džeimso įlanką, tačiau patvenkus La Grandę dabar įteka į tvenkinį). Ant La Grandės įrengta hidroelektrinių kaskada.
Sagenė (upė)

**Sagenė** (, ) – upė Kanadoje, Kvebeke; Šv. Lauryno upės kairysis intakas. Išteka iš Sen Žano ežero, esančio Laurentijos kalnuose, ties Almos miestu. Teka į pietryčius. Įteka į Šv. Lauryno upę ties Tadusaku. Upės krantai skardingi. Nuo Šikutimio (100&nbsp;km nuo žiočių) smarkiai praplatėja. Upės žiotys įtrauktos į Sagenė-Šv. Lauryno jūrinį parką. Upės žemupyje yra banginių, baltųjų delfinų, gali pasitaikyti grenlandinių ryklių. Sagenė upės žiotyse įkurtos pirmosios prancūzų kolonijos Kanadoje. Prie Sagenė upės yra Sagenė miestas.
Kregždančiai

**Kregždančiai** – kaimas Šakių rajono savivaldybėje, 1 km į pietryčius nuo Žygėnų, šalia kelio . Pro kaimą teka Kregždantė (dešinysis Jotijos intakas).

## Gyventojai

## Šaltiniai
Vasaknos

**Vasaknos** – kaimas Zarasų rajono savivaldybėje, 6 km į pietvakarius nuo Dusetų, rytiniame Vasakno ežero krante. Rytuose yra Šventosios upės tvenkinys. Anksčiau čia buvo Vasaknų dvaras, išlikęs jo parkas. Stūkso Vasaknų akmuo (gamtos paminklas).

## Istorija

Vasaknų dvarą 1505 m. įsigijo ir įkūrė Trakų kaštelionas Jonas Radvila I. Vėliau dvarą valdė Lietuvos žemių maršalka Jonas Radvila II su broliu Mikalojum Radvila Juoduoju. 1719 m. Vasaknų dvarą perėmė valdyti grafai Pliateriai, o 1828 m. grafas Jonas-Mykolas Tiškevičius.

XX a. tarpukariu dvare įveistas žuvininkystės ūkis, įrengti tvenkiniai. Sovietmečiu dvaras priklausė Padusčio kolūkiui, jame išliko žuvininkystės ūkis.

## Gyventojai

## Šaltiniai

## Nuorodos
* 
* 
* Vytautas Indrašius „Antalieptės kraštas“, dalis III, 2010, psl. 372–403.
Sen Žano ežeras

**Sen Žano ežeras** () – seklus ežeras Kanadoje, Kvebeko pietryčiuose, Laurentijos aukštumose. Iš ežero ištekanti Sagenė upė jį jungia su Šv. Lauryno upe. Į ežerą įteka daug nedidelių upelių. Plotis apie 40 km.

Ežeras susidarė devono periode, prieš maždaug 350 mln. metų į Kanados skydą atsitrenkus meteoritui. Jo sudarytame krateryje vėliau atsirado Sen Žano ežeras. Vietiniai indėnai ežerą vadino *Piékouagami*. 1647 m. ežerą pasiekęs pirmasis europietis, jėzuitų misionierius Žanas Dekenas jam suteikė dabartinį vardą.
Vladislavovas (reikšmės)

**Vladislavovu** skirtingu metu buvo vadinami šie Lietuvos miestai:

* Kudirkos Naumiestis;
* Troškūnai.
* Kaimas Lenkijoje ():
** Vladislavovas (Palenkės vaivadija).
Teslinas

**Teslinas** (, ) – upė Kanadoje, Jukono teritorijoje; Jukono dešinysis intakas. Prasideda Teslino ežere, teka Pakrantės kalnais. Didžiausias intakas – Nisutlinas. 

1896–1899 m. Klondaiko aukso karštligės metu, Teslinas buvo svarbiu susisiekimo keliu tarp Dosono ir aukso telkinių.
Kertinė miško buveinė

**Kertinės miško buveinės** (**KMB**) – nepažeistas miško plotas, kuriame dabar yra didelė tikimybė aptikti nykstančių, pažeidžiamų, retų ar saugotinų specializuotųjų buveinių rūšių.

Potenciali kertinė miško buveinė (PKMB) – teritorija, kuri palyginti greitai (per kelis dešimtmečius) taps kertine miško buveine, jeigu ji bus tvarkoma siekiant palaikyti biologines vertybes.

Kertinė miško buveinė gali būti tiek pavienis labai stambus ąžuolas, tiek miško sklypas, užimantis daugelį hektarų. Buveinių specializuotosios rūšys (kerpių, samanų, grybų, indučių augalų, moliuskų) dažniausiai įrašytos į Lietuvos raudonąją knygą. Šios rūšys dažniausiai negali ilgą laiką išlikti miškuose, kuriuose vykdoma intensyvi ūkinė veikla.

Kertinės miško buveinės nėra atskiros saugomos teritorijos – tai tokie miško plotai, kurie dėl savaiminių sąlygų nepalankūs ūkinei veiklai (pelkės, lomos, griovos, upių slėniai, paežerės, šlapynės) ir tapo retų rūšių prieglobsčiu.

## Šaltiniai
Amortizatorius

**Amortizatorius** – įtaisas mašinoje ar statinyje smūgio poveikiui mažinti. Amortizatoriaus konstrukcija paremta kietųjų kūnų ir dujų tamprumu arba skysčių klampumu. Kai smūgis deformuoja gumą, plieninę spyruoklę, susuka strypą, jo poveikis sumažėja. Amortizatorius būna:
* frikcinis (smūgio energija atlieka mechaninės trinties darbą)
* hidraulinis (skystis pervaro per kalibruotą angą)
* pneumatinis (suslegia dujas).
Taip pat skirstomi į nuolatinis ar vienkartinis, vienos ar kelių krypčių; žengiamojo ar sukamojo judesio. Transporto mašinose amortizatorius (lingė, torsionas) dažnai naudojamas kartu su slopintuvu; šiuo atveju amortizatoriumi paprastai vadinami abu šie įtaisai arba vien tik slopintuvas. Amortizatorius sumažina smūginę apkrovą veikiančiose mašinose, pvz., automobiliuose, patrankose, skraidymo aparatuose.

## Šaltiniai
Juodupiai

**Juodupiais** vadinami kaimai Lietuvoje:

* Radviliškio rajone:
** Baisogalos seniūnijoje,
** Pakalniškių seniūnijoje;
* Vilkaviškio rajone:
** Keturvalakių seniūnijoje,
** Pilviškių seniūnijoje.

Kaimelis Lenkijoje:
* Didieji Juodupiai () – Varmijos Mozūrų vaivadijos Geldapės apskrities Geldapės valsčiuje.
Juodupiai (Vilkaviškis)

**Juodupiai** – kaimas Vilkaviškio rajono savivaldybės šiaurės rytuose, 2 km į rytus nuo Paežerių. Rytuose teka Juodupis, vakaruose – Rausvė, pietuose plyti Kupreliškių miškas. Praeina kelias  (atšakos į Piliūnus, Kupreliškius).

## Gyventojai

## Šaltiniai
Pelis

**Pelis** (, ) – upė Kanadoje, Jukono teritorijoje; Jukono dešinysis intakas. Prasideda Makenzio kalnų vakariniuose šlaituose, teka į šiaurės vakarus. Ties Fort Selkirku įteka į Jukoną. Didžiausi intakai: Rosas, Makmilanas. Pelis prateka Ros Riverio, Faro, Peli Krosingo gyvenvietes. Upės slėnyje ir baseine auga spygliuočių miškai.

Upė pavadinta Hadsono įlankos kompanijos gubernatoriaus John Henry Pelly garbei.
Kvebekas (miestas)

**Kvebekas** (, ) – uostamiestis rytinėje Kanadoje, Kvebeko provincijos centras. Išsidėstęs prie Šv. Lauryno ir Šv. Karolio upių santakos, apie 240 km į šiaurės rytus nuo Monrealio. Tai didžiausias šalies uostas. Mieste išvystytas aptarnavimo sektorius, spaudos, tabako, aprangos, laivybos pramonė, turizmas. Dauguma gyventojų yra katalikai ir prancūzakalbiai, bet mokyklos yra ir protestantams anglams.

Mieste yra Lavalio universitetas, koncertų rūmai, Didysis teatras (*Grand Théâtre*), daug muziejų, bibliotekų. Karališkojoje aikštėje stovi *Notre-Dame des Victoires* bažnyčia (nuo 1688 m.), yra uršulių vienuolynas, seminarija, anglikonų katedra (pirmoji Kanadoje), karalikiškoji bazilika (joje palaidota daug Kvebeko vyskupų).

Kvebeko miestas pasižymi gajomis sporto tradicijomis (ledo ritulys, beisbolas, golfas ir kt.), yra daug sporto centrų (*Mont Sainte-Anne* centre vyksta pasaulinės slidinėjimo varžybos). Vyksta žiemos karnavalai, švenčiama Užgavėnių naktis, rugpjūčio pabaigoje vyksta Provincijos paroda.

## Istorija

Pirmasis europietis, atvykęs į šias vietas, buvo prancūzų keliautojas Žakas Kartjė, kuris 1535 m. čia rado indėnų huronų kaimą *Stadacona*. 1608 m. įkurta pirmoji pastovi prancūzų gyvenvietė, kuri daugiausia vertėsi kailių prekyba. 1629 m. Kvebeką užėmė anglai, bet 1632 m. jis vėl atiteko prancūzams. XVIII a. pretenzijų turėjo besikuriančios JAV.

1791 m. Kvebekas tapo Žemutinės Kanados (dabartinės Kvebeko provincijos) centru.

## Miestai partneriai
*  Beirutas, Libanas
*  Bergenas, Norvegija
*  Bordo, Prancūzija
*  Čangčunas, Kinija
*  Guanachuatas, Meksika
*  Kalgaris, Kanada
*  Kanai, Prancūzija
*  Lježas, Belgija
*  Montevidėjas, Urugvajus
*  Namiūras, Belgija
*  Olbanis, JAV
*  Paryžius, Prancūzija
*  Sankt Peterburgas, Rusija
*  Sianas, Kinija
*  Uagadugu, Burkina Fasas

## Sportas

1972–1995 m. mieste žaidė Kvebeko „Nordiques“ ledo ritulio klubas.

## Šaltiniai
Ošava

**Ošava** (pranc. ir ) – miestas Ontarijo pietryčiuose (Kanada), šiaurinėje Ontarijo ežero pakrantėje, į šiaurės rytus nuo Toronto. 248,0 tūkst. gyventojų (2007). Uostas, didelis pramonės centras, čia reziduoja Kanados *General Motors* padalinys. Taip pat išvystyta vilnos, mašinų, stiklo, plastmasės, vaistų, baldų, elektros, odos pramonė.

## Istorija

Įkurta 1795 m. kaip *Skea's Corners*, bet 1842 m. pervadinta indėnišku žodžiu, reiškiančiu kertamą upę. Tais pačiais metais įsteigta pašto stotis. 1849 m. gavo kaimo statusą. 1937 m. balandžio 8 d. įvyko 4 tūkst. žmonių streikas. Streiko dalyviai reikalavo 8 val. darbo, aukštesnių pajamų ir geresnių darbo sąlygų ir neseniai įsteigtos profesinės sąjungos pripažinimo. 1924 m. tapo miestu.

## Išnašos
Daržinis poras

:: *Apie dievybę žr. [[Poras (mitologija)]]*.

**Daržinis poras** (*Allium porrum*) – česnakinių (*Alliaceae*) šeimos augalas. Išauga iki 40 cm aukščio.

## Vertingos medžiagos ir gydomosios savybės
Kvapas švelnesnis, negu valgomojo česnako. 100 g porų tėra 35 kcal. Ląsteliena gerina virškinimą.

Poruose yra vitaminų C, K ir folio rūgšties, mikroelementų kalio, kalcio, magnio, geležies ir mangano. Antibakterinis ir antioksidantinis poveikis atsiranda dėl sieros junginio alicino, jis lemia ir intensyvų poro kvapą bei skonį, kuris, beje, žadina apetitą.

Nuolat valgant porų iš organizmo valomi šlakai ir pasišalina skysčių sankaupos. Senovės Graikijoje porų duodavo apsinuodijus maistu.

## Istorija ir tradicijos
Šaltiniai byloja, kad porais buvo maitinami Egipto piramidžių statytojai. Senovės graikai irgi juos augino, pasakojama apie padažą, gamintą iš minkšto sūrio, sutrinto česnako, alyvų aliejaus, porų ir medaus. Graikų dainiai tikėjo, kad nuo porų sėklų gerėja jų balsas. Prisiekusiais porų gerbėjais save laikė Homeras ir romėnų imperatorius Neronas. Į vidurio ir šiaurės Europą porai atkeliavo gerokai vėliau, iš Italijos. 

Poras yra Velso simbolis.
Laikinumas

**Laikinumas** (skr. अिनत्य, *anitya*, pali अिनच्च *anicca*, ) – viena iš pamatinių budizmo doktrinų. Ji teigia, kad absoliučiai visa būtis yra laikina ir kintanti, nėra nieko pastovaus ar amžino.

Laikinumas yra artimai susijęs su kita budizmo sąvoka – nesavastingumu, pagal kurią niekas neturi jokios esencijos, amžinos savasties ar nekintančios sielos.

## Šaltiniai
Klondaikas

**Klondaikas** (, ) – upė Kanadoje, Jukono teritorijoje; Jukono dešinysis intakas. Prasideda Makenzio kalnuose, teka į vakarus. Įteka į Jukoną ties Dosonu.
 
Klondaiko baseine 1896 m. atrasti aukso telkiniai sukėlė Klondaiko aukso karštligę. XIX a. pab. vyko intensyvi laivyba tarp aukso telkinių ir Dosono uosto. Aukso gavyba vyksta iki šių dienų.

Auksingas regionas, esantis aplink šią upę irgi vadinamas Klondaiku.

## Šaltiniai
Rondom

**Rondom** – vėlyva raudonųjų serbentų veislė. Krūmai vidutiniškai augūs, glausti. Uogos vidutinės (0,6 g), rykšiai raudonos, rūgštokos. Vaisinės kekės ilgos, turi apie 16 uogų, kompaktiškos. Iš krūmo vidutiniškai priskinama 3-4 kg uogų. Atspari miltligei ir deguliams, šviesmargei – vidutiniškai, neatspari voratinklinei erkei.
Makliuro sąsiauris

**Makluro sąsiauris** (, ) yra tarp Kanadai priklausančio Kanados Arktinio salyno salų. Skiria Bankso salą pietuose, Princo Patriko ir Melvilio salas šiaurėje. Vakaruose jungiasi su Boforto jūra, rytuose – su Melvilio Viskonto sąsiauriu. Ilgis apie 400 km, plotis 88-140 km, gylis daugiau nei 300 m. Žiemą užšąla. Pavadintas anglų poliarinio tyrinėtojo, 1850–1852 m. atradusio sąsiaurį, Robert McClure garbei.

2012 m. rugpjūčio 29 d. Makliuro sąsiauriu pirmą kartą praplaukė privati jachta, o po to netrukus juo praplaukė ir burlaivis *Hallberg-Rassy*.

## Šaltiniai
Makenzio kalnai

**Makenzio kalnai** (, ) – kalnagūbrių sistema šiaurės vakarų Kanadoje, Jukono ir Šiaurės Vakarų teritorijose. Įeina į Šiaurės Amerikos Kordiljerų grandinę. Įsiterpę tarp Lajardo ir Pelio upių; sudaro Makenzio ir Jukono vandenskyrą. Ilgis apie 700 km. Aukščiausia vieta – Kylio k. (2972 m). Kalnai sudaryti daugiausia iš nuosėdinių uolienų. Reljefas smarkiai paveiktas ledynų. Makenzio kalnų šlaituose auga eglių retmiškiai, plyti kalnų tundra. Kalnuose yra gausūs volframo rūdos telkiniai. Dalis kalnų įeina į Nahanio nacionalinį parką.

## Nuorodos

* Climate change in the Mackenzie Mountains (en) Klimato kaita Makenzio kalnuose
Džordžijos sąsiauris

**Džordžijos sąsiauris** (, ) – sąsiauris pietvakarių Kanadoje, Britų Kolumbijoje. Skiria Šiaurės Amerikos žemyną ir Vankuverio salą (bei kaimynines Įlankos salas). Pietuose pereina į Pjudžeto užutėkį ir Chuan de Fukos sąsiaurį. Šiaurėje pereina į Džonstono sąsiaurį. Ilgis 222 km.

Per Džordžijos sąsiaurį siūlyta planų nutiesti tiltą, siekiant labiau integruoti Vankuverio salą ir joje esančią provincijos sostinę Viktoriją. Tačiau sąsiauris yra labai gilus ir tai apsunkins statybą, bei laivybą juo, be to, regionas yra seismiškai aktyvioje srityje.

## Išnašos
Aušrėnai (Radviliškis)

**Aušrėnai** – kaimas Radviliškio rajono savivaldybėje. Į rytus nuo Aušrėnų teka upė Beržė, šalimais yra Mažuolių miškas. Praeina kelias . Yra senosios kapinaitės, paminklas 1863 m. sukilimo vadui Adomui Bitei atminti.

## Istorija
Sentikių kaimas, iki XX a. vid. vadintas ***Karpovka***.

## Gyventojai

## Galerija

Aušrėnai, paminklas.JPG|Paminklas Adomui Bitei
Aušrėnai, 3.JPG|Kapinaitės
Aušrėnai, rusų kapinės.JPG|Suniokotos sentikių kapinės  


## Šaltiniai
Margavoniai

**Margavoniai** – kaimas Radviliškio rajono savivaldybėje, 2 km į pietvakarius nuo Šeduvos. Per kaimą praeina kelias , veda kelias į Puipius, pietuose teka Ringužis, šiaurėje eina geležinkelio ruožas Šiauliai–Panevėžys.

## Gyventojai

### Žymūs žmonės
* Kaime gimė miškininkas Algirdas Valavičius (1933–2025).

## Šaltiniai
Vištakumas

**Vištakumas** arba **hemeralopija** – akių liga, kai žmogus gerai mato šviesoje, bet visiškai nemato prieblandoje. Išsivysto sutrikus stiebelių (lazdelių) veikimui arba dėl regėjimo pigmentų nepakankamumo; šių pigmentų sintezė ypač sulėtėja dėl vitamino A stokos.

Vištakumas būna įgimtas (dažniausiai paveldimas; pasitaiko retai) ir įgytas. Šis dar skirstomas į funkcinį, kuris atsiranda dėl vitamino A trūkumo, ir simptominį, kuris pasitaiko sergant kai kuriomis akių, ypač tinklainės ir gyslainės, ligomis. Funkcinis vištakumas gydomas vitaminais.

Vištakumas diagnozuojamas specialiu aparatu – adaptometru.

## Šaltiniai
Egidijus Giedraitis

**Egidijus Giedraitis** (g. 1963 m. spalio 19 d. Šiauliuose) – Lietuvos ir Jurbarko rajono savivaldybės politinis bei visuomenės veikėjas.

## Biografija
1981 m. baigė Kauno Juozo Naujalio vidurinę meno mokyklą, 1986 m. baigė Valstybinio dailės instituto Kauno fakultetą, interjero ir įrangos specialybę. 2007 m. Vilniaus universiteto nenuosekliųjų studijų kursai "Kaimo plėtros vadyba"

1986–1992 m. Leipalingio vidurinės mokyklos dailės ir braižybos mokytojas. 1992–1993 m. Jurbarko raj. Vadžgirio vidurinės mokyklos dailės mokytojas. Nuo 1992 m. ūkininkauja senelių žemėje Paskynų kaime. 1999 m. kooperatyvo „Jurbarko ūkininkas“ (dabar kooperatyvas „Aruodai“) steigėjas, nuo 2001 m. kooperatyvo valdybos pirmininkas, direktorius. 2001–2006 m. kooperatyvo „Kotenas“ valdybos narys, direktoriaus pavaduotojas. 2014-2018 m. UAB "Stungiai Agrar" ūkio valdytojas. 2021-2024 m. žemės ūkio viceministras

## Visuomeninė veikla
1986–1989 m. dalyvavo Vilniaus universiteto kraštotyrininkų Ramuvos veikloje. Nuo 1988 m. aktyvus Lietuvos persitvarkymo sąjūdžio (LPS) narys, LPS Lazdijų rajono skyriaus pirmininko pavaduotojas, LPS Lazdijų skyriaus laikraščio „Dzvanas“ redkolegijos narys.

2002–2004 m. Lietuvos ūkininkų sąjungos (LŪS) Jurbarko skyriaus pirmininkas, LŪS tarybos ir prezidiumo narys, nuo 2009 m. Jurbarko ūkininkų sąjungos narys.

2004 m. Pagėgių ir Jurbarko rajono savivaldybių vietos veiklos grupės (VVG) „Nemunas“ steigėjas ir pirmininkas, 2008 m. VVG „Nemunas“ steigėjas ir pirmininkas (iki 2021 m.). 2007–2012 m. Vietos veiklos grupių tinklo valdybos narys, 2013-2014 m. VVG tinklo pirmininkas. Nuo 2012 m. Paskynų kaimo bendruomenės narys.

Nuo 2012 m. Juozo Giedraičio vardo Lietuvos kaimo moksleivių fondo Tautos fonde Stipendijų skirstymo komiteto narys.

## Politinė veikla
Nuo 2005 m. Tėvynės sąjungos Jurbarko skyriaus narys, skyriaus tarybos ir biuro narys, 2011-2014 m. skyriaus vadybininkas. 2003–2007 m., 2007–2011 m., 2011–2015 m., 2015-2019 m., 2019-2023 m. ir nuo 2023 m. Jurbarko rajono savivaldybės tarybos narys. 2009–2011 m. Jurbarko rajono savivaldybės mero pavaduotojas.

Sutuoktinė Daura, dukra Norgilė, sūnūs Kantvilas, Gaudas ir Bartas.

## Šaltiniai
Labradoras

*Šis straipsnis yra apie regioną. Apie pusiasalį žiūrėkite: [[Labradoro pusiasalis]]*

**Labradoras** (pranc. ir ) – regionas šiaurės rytų Kanadoje. Jį sudaro Niufaundlando ir Labradoro provincijos dalis, esanti Labradoro pusiasalyje. Teritorijos plotas 269 073 km². 

Vikingų kronikose teritorija buvo minima *Marklando* vardu. Labradoras pavadintas portugalų tyrinėtojo Žuano Fernandeso Lavradoro (*João Fernandes Lavrador*) vardu, kuris 1498-1499 m. plaukė palei pusiasalio pakrantes. Lavradoras portugališkai reiškia "ūkininkas".

2016 m. didžiausi miestai: Hapi Valis-Gus Bėjus – 8,1 tūkst. ir Labrador Sitis - 7,2 tūkst. gyv. 

2001 m. Labradore gyveno 27,9 tūkst., 2021 m. - 26,6 gyventojų. 

2011 m. surašymo duomenimis, 55,1 % sudarė baltaodžiai, 18,5 % inuitai, 15,6 % metisai ir 8,6 % inai.

Dalis vietinių gyventojų nori atsiskirti nuo Niufaundlando ir Labradoro ir sudaryti naują Nunatsiavuto provinciją ar teritoriją.
Ungavos pusiasalis

**Ungavos pusiasalis** (, ) yra šiaurės rytų Kanadoje, Kvebeko provincijos Nunaviko regione, Labradoro pusiasalio šiaurės vakarinė dalis. Šiaurėje remiasi į Hadsono sąsiaurį, vakaruose ribojasi su Hadsono įlanka, rytuose – su Ungavos įlanka. Užima apie 252 tūkst. km² plotą. Pusiasalį užima Kanados skydas, su bemiškiais tundrų plotais. Gausu ežerų ir upių. 90 % Angavos pusiasalio gyventojų – inuitai. Svarbiausias miestas – Kujuakas.
Hadsono sąsiauris

**Hadsono sąsiauris** (, ) yra Kanados šiaurės rytuose, skiria Bafino Žemę (šiaurėje) ir Šiaurės Amerikos žemynui priklausantį Labradoro pusiasalį (pietuose). Jungia Hadsono įlanką su Atlanto vandenynu. Rytinį sąsiaurio kraštą riboja Čidlio kyšulys ir Rezoliušino sala. Ilgis 806 km, plotis 115–407 km. Laivybinės dalies gylis 141–988 m. 8 metų mėnesius sąsiauris padengtas dreifuojančiais ledais. 1610 m. atrastas Henrio Hadsono (jo garbei ir pavadintas).
Antikosčio sala

**Antikosčio sala** (, ) – uolėta miškinga sala rytų Kanadoje, Kvebeke, Šv. Lauryno įlankoje, priešais Šv. Lauryno upės žiotis.

2023 m. sala įtraukta į pasaulio paveldo sąrašą.

Plotas 7893 km² (20-a pagal dydį Kanados ir 90-a pasaulio sala). Nuo Labradoro pusiasalio (šiaurėje) atskirta Žako Kartjė sąsiauriu, nuo Gaspė pusiasalio (pietuose) – Hongedo sąsiauriu. Salos ilgis 217 km, plotis 16-48 km. Aukščiausia vieta – 192 m. Vyrauja spygliuočių miškai, pelkynai. Krantai aukšti, skardingi. Antikosčio sala gyvenama retai (266 gyv., 2001 m.). Svarbiausia gyvenvietė – Port Menjė.
Keip Bretono sala

**Keip Bretono sala** (, ) yra rytų Kanadoje, Naujosios Škotijos provincijoje, Atlanto vandenyne, prie Šv. Lauryno įlankos žiočių. Plotas 10311 km² (18-a pagal dydį Kanadoje). Pietuose Kanso sąsiauriu atskirta nuo Naujosios Škotijos pusiasalio (tačiau sujungta tiltu). Šiaurėje Kaboto sąsiauriu atskirta nuo Niufaundlando salos, vakaruose Norttamberlendo sąsiauriu atskirta nuo Princo Edvardo salos. Saloje vyrauja aukštumos, iškylančios iki 532 m aukščio. Didelę Keip Bretono salos dalį užima Bras d'Or ežeras. Vyrauja spygliuočių miškai. Saloje yra Keip Bretono aukštumų nacionalinis parkas.

147,5 tūkst. gyventojų (2001 m.). Verčiamasi daugiausia žvejyba. Svarbiausia gyvenvietė – Gleis Bėjus.

## Šaltiniai
Kinseilis

**Kinseilis** – nedidelis miestas Airijoje.

Miesto įžymybės:
* Desmondo pilis, pastatyta 1500 m. (dabar čia įrengtas tarptautinis vyno muziejus);
* Šv. Multose’o bažnyčia (viena seniausių išlikusių Airijos bažnyčių);
* Teismo rūmai;
* gynybinių fortų abiejose uosto pusėse liekanos – Sent Džeimso fortas ir Sent Čarlzo fortas (pastatytas 1677 m.).

1601 m. airių kariuomenė kartu su savo sąjungininkais ispanais Kinsale mūšyje pralaimėjo anglams. XVII ir XVIII a. buvo svarbus britų karinio laivyno atsparos punktas. JAV nepriklausomybės karo metu čia buvo sulaikyti amerikiečių laivai. Šiuo metu turi žymų jachtų uostą. Kasmet mieste vyksta Gurmanų festivalis.